ทำให้ตัวเองรู้สึกดีขึ้นในช่วงเวลานั้น สร้างความพยายามในระยะยาวเพื่อให้รู้สึกดีขึ้น
น้ำตาที่เกิดจากอารมณ์จะส่งสัญญาณให้ร่างกายหลั่งสารเอ็นดอร์ฟิน หรือ “ฮอร์โมนแห่งความสุข” ออกมาเพื่อช่วยให้รู้สึกสงบและรู้สึกดีขึ้น  การร้องไห้ไม่เพียงแต่จะช่วยให้ร่างกายได้หลั่งฮอร์โมนความเครียด แต่เมื่อร้องไห้เสร็จแล้ว ร่างกายจะเข้าสู่ภาวะสงบมากขึ้น อัตราการเต้นของหัวใจและอัตราการหายใจช้าลง  การร้องไห้ที่มีประโยชน์คือการร้องไห้ที่ทำให้คุณได้ปลดปล่อยความเครียดและความรู้สึกที่ถูกกักเก็บอยู่ออกมา และไม่ไปรบกวนบทบาทหน้าที่ประจำวันของคุณ ถ้าคุณเหมือนจะไม่สามารถควบคุมเวลาหรือความถี่ในการร้องไห้ได้ หรือการร้องไห้ของคุณไปรบกวนการทำงานหรือชีวิตที่บ้าน นี่อาจเป็นตัวบ่งชี้ถึงปัญหาที่ใหญ่ขึ้นอย่างโรคซึมเศร้าหรือโรคเกี่ยวกับความเครียดอื่นๆ ควรพบผู้ให้คำปรึกษาหรือนักบำบัดที่สามารถสอนวิธีการควบคุมการร้องไห้ไม่ให้กระทบต่อชีวิตประจำวันของคุณได้ วิธีที่เรียบง่ายอย่างการสูดหายใจลึกๆ ให้เต็มปอดสามารถช่วยให้คุณรู้สึกดีขึ้นได้ การหายใจลึกๆ จะเป็นการเพิ่มออกซิเจนให้ร่างกาย ซึ่งจะช่วยให้กล้ามเนื้อผ่อนคลายและลดความดันโลหิตเวลาที่คุณอารมณ์ไม่ดีหรือเครียด  นอกจากนี้มันยังช่วยกระตุ้นระบบประสาทพาราซิมพาเทติกที่ช่วยทำให้เกิดภาวะสงบด้วย  การมุ่งความสนใจไปยังการหายใจมากกว่าเรื่องที่ทำให้เครียดนั้นสามารถทำให้รู้สึกดีขึ้นได้  ผู้ที่ฝึกหายใจลึกๆ ประมาณ 20-30 นาทีต่อวัน จะมีระดับความเครียดและความวิตกกังวลลดลง การได้เขียนความรู้สึกลงกระดาษถือเป็นการระบายอย่างหนึ่ง และเป็นช่องทางให้ได้ประมวลผลเกี่ยวกับสิ่งที่ทำให้คุณเกิดความรู้สึกต่างๆ วิธีนี้ยังช่วยเพิ่มความชัดเจนเพื่อรักษาความเจ็บปวดทางจิตใจด้วย  ผลวิจัยพบว่าการเขียนมีประโยชน์ในการทำให้รู้สึกดี คือเป็นการบรรเทาความเครียดทางอารมณ์  นอกจากนี้ยังพบว่าการเขียนบันทึกส่งผลดีต่อระบบภูมิคุ้มกันอีกด้วย  ถ้าคุณมีความเจ็บปวดทางจิตใจที่ไม่อยากบอกเล่าให้ใครฟัง การเขียนบันทึกเกี่ยวกับประสบการณ์เหล่านั้นจะเป็นทางระบายความรู้สึกที่ไม่ทำให้เครียดมากขึ้นจากการถูกมองว่าเป็นคนอ่อนแอโดยเพื่อนหรือครอบครัวที่ไม่เข้าใจคุณ การแสดงออกในทางสร้างสรรค์มีประวัติศาสตร์และความเกี่ยวข้องกับอารมณ์มาอย่างยาวนาน ดนตรี การเต้น และเรื่องเล่า ถูกใช้เพื่อเป็นการแสดงออกทางอารมณ์ที่ช่วยในการรักษาในหลายวัฒนธรรม  ไม่ว่าจะในฐานะผู้ชื่นชมหรือผู้สร้าง ลองหันไปหางานอดิเรกที่คุณชอบเพื่อสื่อสารอารมณ์ในทางลบหรือความเจ็บปวดออกมาเป็นสิ่งที่สร้างสรรค์แทน   ตัวอย่างเช่น ผลวิจัยพบว่าดนตรีมีความเชี่อมโยงกับการลดความเครียด โดยจะไปเพิ่มการทำงานของระบบประสาทในสมองส่วนอไมกดาลา (amygdala) ที่ช่วยทำให้อยู่ในภาวะสงบ  นอกจากนี้ ยังมีการพิสูจน์ว่าดนตรีทำให้เกิดความรู้สึกที่สามารถควบคุมชีวิตตนเองได้มากขึ้น และช่วยลดความเจ็บปวดในผู้ที่ป่วยเรื้อรัง   ทัศนศิลป์ เช่น การวาดรูป การระบายสี การทำภาพปะติดหรือทำการ์ด หรืองานสิ่งทอ ได้รับการพิสูจน์แล้วว่าสามารถสร้างความหมายให้กับความเจ็บปวดทางจิตใจ และเพิ่มความรู้สึกมีค่าในตัวเองได้   การแสดงออกที่เน้นการเคลื่อนไหว เช่น การเต้น หรือการแสดง ได้รับการพิสูจน์ว่าช่วยเพิ่มความรู้จักตนเอง และพัฒนาภาพลักษณ์ ความสามารถในการแก้ปัญหา และความเคารพในตนเอง หลายผลวิจัยแสดงให้เห็นถึงประโยชน์ในการมีกลุ่มผู้สนับสนุนที่สนิทใจ ทั้งครอบครัวและเพื่อนที่คุณสามารถหันไปพึ่งได้  แรงสนับสนุนทางสังคมจะทำให้เกิดความรู้สึกเหมือนได้มีส่วนร่วมและรู้สึกปลอดภัยกว่าความโดดเดี่ยวเมื่อต้องเผชิญความเจ็บปวด และยังทำให้รู้สึกว่าตัวเองมีค่ามากขึ้นได้ด้วย   ลองโทร.คุยกับเพื่อนที่ไว้ใจหรือนั่งคุยกับครอบครัวเพื่อระบายความทุกข์และความรู้สึกแย่ๆ ช่วงเวลาที่เกิดความวุ่นวายทางอารมณ์เป็นช่วงที่ดีที่จะหาสิ่งพิเศษให้กับตัวเอง มันสามารถเป็นอะไรก็ได้ที่คุณทำแล้วมีความสุข คุณอาจจะไปนวด ไปเที่ยวสวนสนุก ซื้อรองเท้าคู่ใหม่ ทำของหวานจานโปรด ไปดูหนัง หรือทำอะไรอย่างอื่นที่คุณชอบ ให้เวลาตัวเองและตามใจตัวเองบ้าง  อย่าลืมทำอย่างรับผิดชอบด้วย คุณคงไม่อยากใช้จ่ายฟุ่มเฟือยไปกับการให้รางวัลตัวเองแล้วต้องมาเครียดหนักทีหลังเพราะไม่มีเงินหรอกนะ การหัวเราะจะช่วยทุกอย่างตั้งแต่ผ่อนคลายกล้ามเนื้อ ไปจนถึงบรรเทาการตอบสนองต่อความเครียดของร่างกาย  นอกจากนี้ยังมีการพิสูจน์ว่าการหัวเราะช่วยยกระดับอารมณ์ให้ดีขึ้นในตอนที่กำลังกังวลหรือเศร้า  หาเวลาหัวเราะบ้างโดยนึกถึงเรื่องตลกๆ หรือคุยกับเพื่อนที่มีอารมณ์ขัน หรือแค่หาหนังตลกดูผ่านอินเทอร์เน็ตก็ได้ ใช้ประโยชน์จากอะไรก็ตามที่หาได้ในขณะนั้นเพื่อให้ได้พักและหัวเราะ การเดินเล่นสักห้านาที หรือการลุกขึ้นมายืดเหยียดร่างกายจะช่วยให้คุณปลดปล่อยพลังงานด้านลบได้ แม้ว่าคุณจะไม่ใช่ผู้เล่นโยคะมืออาชีพก็ตาม แค่การยืดเหยียดง่ายๆ ก็ช่วยเพิ่มอารมณ์ด้านบวกได้ การฝึกยืดเหยียดกล้ามเนื้อได้พิสูจน์แล้วว่าช่วยปลดปล่อยพลังด้านลบที่สัมพันธ์กับความเครียด ความวิตกกังวล โรคซึมเศร้า และอื่นๆ ออกไป แม้ว่ายาเสพติดและแอลกอฮอล์จะช่วยให้คุณสงบลงได้ชั่วคราวเมื่อรู้สึกเครียดหรือเจ็บปวด แต่ผู้เชี่ยวชาญเห็นพ้องกันว่าการปลดปล่อยในระยะสั้นๆ นี้ไม่คุ้มเลยกับความเสี่ยงที่อาจเกิดขึ้น การประสบปัญหาความเครียดและความบอบช้ำทางจิตใจเป็นหนึ่งในปัจจัยเสี่ยงหลักๆ ที่นำไปสู่ปัญหาการใช้สารเสพติดให้โทษ   ในขณะที่ขั้นตอนต่างๆ ในบทความวิกิฮาวนี้สรรหาเครื่องมือที่จะช่วยให้คุณเอาชนะอารมณ์ด้านลบได้ แต่ยาเสพติดและแอลกอฮอล์ก็แค่สร้างวงจรปัญหาที่ทำให้คุณต้องพึ่งพาสิ่งเหล่านั้นเพื่อให้รู้สึกดีขึ้น ซึ่งมันจะกลายเป็นการติดได้อย่างรวดเร็ว   คุยกับผู้ให้คำปรึกษาเรื่องการใช้สารเสพติดให้โทษ ถ้าคุณพบว่าตัวเองต้องพึ่งยาเสพติดและ/หรือแอลกอฮอล์บ่อยๆ ในการปลดปล่อยตัวเองจากความรู้สึกแย่ๆ การใคร่ครวญเป็นกระบวนการของการฉายเหตุการณ์ที่ทำให้เจ็บปวดหรือผิดหวังซ้ำไปซ้ำมาในหัว ซึ่งทำให้มันยากที่จะต้านทานได้ การคิดถึงเรื่องไม่ดีซ้ำๆ ไม่ทำให้เกิดประโยชน์ และจะมีแต่ผลเสียเพราะมันไม่ได้ช่วยให้คุณแก้ปัญหาหรือก้าวต่อไปได้เลย  การใคร่ครวญจะดึงความสนใจของคุณไปจากการแก้ปัญหา การเบี่ยงเบนความคิดตัวเองออกจากเรื่องนั้นอย่างมีสติเป็นวิธีหนึ่งที่จะใช้หลีกเลี่ยงมันได้   ผลวิจัยพบว่าคนที่ชอบคิดหรือพูดถึงเรื่องเก่าๆ ซ้ำๆ มักจะทำให้เพื่อนและครอบครัวที่อาจช่วยเป็นแรงสนับสนุนได้กลับถอยห่างออกไป   การมีสติเป็นวิธีการเบี่ยงเบนตัวเองออกจากการใคร่ครวญนั้นได้ มันคือการที่คุณสนใจกับสิ่งรอบตัว และเสียงต่างๆ รอบตัว หรือความรู้สึกข้างในตัวคุณขณะนั้น ประสบการณ์ที่ไม่ดีมักจะกลายเป็นสิ่งที่สะท้อนความรู้สึกผิดซ้ำๆ การเปลี่ยนมุมมองเกี่ยวกับประสบการณ์คือการมองมันจากอีกมุมหนึ่ง  การทำเช่นนั้นจะสามารถเพิ่มทักษะการแก้ปัญหาและความมั่นใจของคุณได้   ตัวอย่างเช่น การจะปรับมุมมองใหม่หลังจากพบเจอสถานการณ์ที่เจ็บปวด คุณอาจจะคิดถึงสิ่งที่ได้เรียนรู้เกี่ยวกับตัวเองและความสัมพันธ์ของคุณก็ได้ หรืออีกตัวอย่างหนึ่ง ถ้าคุณกำลังไม่สบายใจเกี่ยวกับเรื่องที่น่าอาย คุณสามารถลองหาความตลกในสถานการณ์นั้น และเรียนรู้ที่จะหัวเราะให้กับตัวเองเพื่อให้รู้สึกดีขึ้นและก้าวต่อไปได้ ถ้าคุณเริ่มจดบันทึกหรือพูดคุยกับเพื่อนหรือคนที่ไว้ใจเกี่ยวกับสิ่งที่ส่งผลกระทบต่อคุณแล้ว ลองสังเกตรูปแบบของมันดู คุณมักจะเขียนหรือพูดเกี่ยวกับเรื่องเดิมๆ หรือเปล่า ถ้าใช่ คุณสามารถทำอะไรเพื่อเปลี่ยนแปลงสาเหตุของปัญหาได้บ้าง นอกจากแค่ระบายอารมณ์เพราะเรื่องนั้นเป็นประจำ   วิธีนี้หมายรวมถึงการสังเกตความสัมพันธ์อย่างจริงจังเพื่อหาว่ามีความสัมพันธ์ใดที่มักจะทำให้คุณรู้สึกแย่หรือไม่ ความสัมพันธ์ที่ไม่ดีระหว่างบุคคลอาจเป็นแหล่งความเครียด โรคซึมเศร้า และความรู้สึกด้านลบอื่นๆ อย่างรุนแรง   ถ้าสาเหตุเดิมๆ นั้นเกี่ยวกับงานของคุณ คุณสามารถเปลี่ยนแปลงสภาพแวดล้อมการทำงานได้อย่างไรบ้าง ถ้าคุณไม่สามารถเปลี่ยนให้มันดีกับสุขภาพจิตของคุณได้ บางทีคุณอาจจะต้องคิดถึงเรื่องเปลี่ยนงาน การทำตามขั้นตอนเพื่อพัฒนาและรักษาสุขภาพร่างกายของคุณอย่างสม่ำเสมอจะนำไปสู่สภาพจิตใจที่ดีขึ้น การออกกำลังกายไม่เพียงแต่จะช่วยให้ร่างกายหลั่งสารเอ็นดอร์ฟินที่ทำให้อารมณ์ดีขึ้นเท่านั้น แต่ยังทำให้คุณมีเป้าหมายที่จะทำให้สุขภาพดีขึ้นด้วย การเข้ายิมหรือเข้าร่วมกลุ่มออกกำลังกายที่จัดโดยองค์กรต่างๆ เช่น ที่โบสถ์ หรือที่ทำงาน ยังช่วยให้กลุ่มสนับสนุนของคุณกว้างขึ้นด้วย ความรู้สึกดีจากการที่ได้ช่วยเหลือคนอื่นจะช่วยให้คุณรู้สึกมีค่าและเคารพตนเองมากขึ้น ลองทำกิจกรรมอาสาตามสถานสงเคราะห์ แจกจ่ายอาหาร หรืออย่างอื่นที่คุณอยากจะสละเวลาของตัวเองไปทำ สิ่งที่ยากและสำคัญกว่าในการรักษาความรู้สึกให้ดี คือการจำไว้ว่าสถานการณ์ที่ยากลำบากที่ทำให้เกิดความวุ่นวายทางอารมณ์นั้นเป็นเรื่องปกติในชีวิตที่ต้องเจอ ซึ่งเราจะเรียนรู้ เติบโต ก้าวผ่านประสบการณ์เหล่านั้นไป และการฟันฝ่าอุปสรรคได้ถือเป็นความภูมิใจอย่างหนึ่ง จำไว้ว่าคุณสามารถเอาชนะต้นเหตุที่ทำให้คุณเป็นทุกข์ได้ และสิ่งสำคัญคือการที่คุณจัดการกับอารมณ์เหล่านั้นและก้าวต่อไปได้โดยที่ไม่ปล่อยให้มันมารบกวนชีวิตคุณอีก ถ้าคุณพยายามอย่างที่สุดแล้วที่จะรู้สึกดีขึ้นกับเหตุการณ์ที่ผ่านมา แต่คุณยังรู้สึกเครียด กังวล ท้อแท้ หรือซึมเศร้า ลองนัดพบผู้ให้คำปรึกษาหรือนักบำบัดดู ผู้เชี่ยวชาญสามารถช่วยคุณหาเครื่องมือที่จะใช้จัดการกับสถานการณ์ที่กระทบต่อคุณได้ และยังสามารถแนะนำยา กลุ่มช่วยเหลือ หรือวิธีการอื่นๆ ที่จะทำให้คุณได้ประโยชน์อีกด้วย
ร้องไห้. หายใจลึกๆ สักครู่. เริ่มเขียนบันทึก. หางานอดิเรกที่สร้างสรรค์. พึ่งพาผู้สนับสนุนของคุณ. ให้รางวัลตัวเอง. หัวเราะบ้าง. ให้เวลาตัวเองสงบสติอารมณ์. อย่าหันไปพึ่งยาเสพติดหรือแอลกอฮอล์. เบี่ยงเบนความคิดตัวเองถ้าคิดถึงเรื่องไม่ดีขึ้นมา. ลองมองประสบการณ์ที่ผ่านมาในอีกมุม. หาว่าอะไรคือสิ่งที่มีผลกระทบต่อคุณในทางลบ. ดูแลสุขภาพกาย. เอาเวลาไปทำเรื่องดีๆ ที่คุณอยากทำ. เตือนตัวเองให้รักษาทัศนคติที่ดี. ลองขอคำแนะนำจากผู้ให้คำปรึกษาหรือนักบำบัด.
https://www.wikihow.com/Make-Yourself-Feel-Better https://www.wikihow.com/Make-Yourself-Feel-Better
Making Yourself Feel Better in the Moment Making Long-Term Efforts to Feel Better